**Reg. data Nr.** **Reg. Nr.**

|  |  |  |  |
| --- | --- | --- | --- |
| **VYRIAUSYBĖS IŠVADA**  Nr.: TAP-25-7(2)  TAIS-24-18819(4) | **DĖL KELIŲ PRIEŽIŪROS IR PLĖTROS PROGRAMOS FINANSAVIMO ĮSTATYMO NR. VIII-2032 9 STRAIPSNIO PAKEITIMO ĮSTATYMO PROJEKTO NR. XIVP-4236** | | |
| **Rengėjas** | **Svarstyta** | **Siūloma** |
| Pateikimo Seimui terminas  *2024-12-17* | *Susisiekimo ministerija* | *Pasirenkama*  ☒ TAP  ☐ LRV pasitarimas  ☐ LRV posėdis  ☐ Nesvarstyta  2025-01-07 | *Pasirenkama*  ☐ Svarstyti TAP  ☐ Svarstyti LRV pasitarime  ☒ LRV posėdyje  ☐ Grąžinti tobulinti |

|  |
| --- |
| **SPRENDŽIAMA PROBLEMA** |
| Įstatymo projektą parengė 2020-2024 m. kadencijos Seimo Valstybės valdymo ir savivaldybių komiteto nariai.  Įstatyme nustatyta, kad ne mažiau kaip 50 procentų Programos finansavimo lėšų, skirtų savivaldybių institucijų valdomiems vietinės reikšmės keliams, turi būti naudojama turtui įsigyti – vietinės reikšmės keliams tiesti, rekonstruoti ir *kapitališkai* remontuoti.  Aiškinamajame rašte akcentuojama, kad savivaldybės pačios gali nustatyti ir priimti sprendimus, ar savo kelią remontuoti kapitališkai ar atlikti paprastąjį remontą. Daugelyje savivaldybių pakanka atlikti paprastąjį remontą, nereikalingai neeikvojant didelių lėšų kapitaliniam remontui ir tokiu būdu sutvarkant daugiau kelių ruožų. Jeigu savivaldybės nusprendžia, kad reikalinga atlikti kapitalinį kelio remontą, tai būtų galima padaryti ir be imperatyvaus reguliavimo KPPPF įstatyme.  Todėl įstatymo projektu siekiama nustatyti, kad savivaldybės pačios galėtų nuspręsti kokį remontą reikia atlikti vietinės reikšmės keliuose, t. y., iš galiojančios nuostatos išbraukti žodį „kapitališkai“. |

|  |
| --- |
| **PROBLEMOS SPRENDIMO PRIEMONĖS** |
| Vyriausybės pozicija – siūloma iš esmės pritarti Įstatymo projekto tikslui ir pasiūlyti Seimui Įstatymo projektą patobulinti, t. y., patikslinti Įstatymo projekto 1 straipsnio nuostatą „7. Ne mažiau kaip 50 procentų Programos finansavimo lėšų, skirtų savivaldybių institucijų valdomiems vietinės reikšmės keliams, turi būti naudojama turtui įsigyti – vietinės reikšmės keliams tiesti, rekonstruoti ir remontuoti; <...>“ – išbraukti žodžius „turtui įsigyti“. |

|  |
| --- |
| **TEISĖS AKTO PROJEKTO DERINIMAS** |
| Finansų ministerija ir Lietuvos savivaldybių asociacija pastabų ir pasiūlymų dėl nutarimo projekto neturėjo. Vidaus reikalų ministerija per nustatytą terminą pastabų nepateikė. Nutarimo projektas buvo patikslintas pagal Teisingumo ministerijos pastabas.  Nutarimo projektas svarstytas 2025 m. sausio 7 d. tarpinstituciniame pasitarime ir teikiamas patikslintas pagal Vyriausybės kanceliarijos Teisės grupės pastabas.  Teisės grupės išvada be pastabų. |

|  |  |
| --- | --- |
| **PAŽYMĄ PARENGĖ** | Arvydas Nevas |
| Ekonomikos politikos grupė , patarėjas |