**Projektas**

**ŠIRVINTŲ RAJONO SAVIVALDYBĖS TARYBA**

**SPRENDIMAS**

**DĖL ŠIRVINTŲ RAJONO SAVIVALDYBĖS TERITORIJOJE ESANČIŲ KAPINIŲ SĄRAŠO PATVIRTINIMO**

2024 m. d. Nr.

Širvintos

Vadovaudamasi Lietuvos Respublikos vietos savivaldos įstatymo 6 straipsnio 41 punktu, 16 straipsnio 1 dalimi, Lietuvos Respublikos žmonių palaikų laidojimo įstatymo 33 straipsnio 3 dalimi, Kapinių sąrašų sudarymo reikalavimų tvarkos aprašu, patvirtintu Lietuvos Respublikos Vyriausybės 2008 m. lapkričio 19 d. nutarimu Nr. 1207 „Dėl Lietuvos Respublikos žmonių palaikų laidojimo įstatymo įgyvendinamųjų teisės aktų patvirtinimo“,

Širvintų rajono savivaldybės taryba n u s p r e n d ž i a:

1. Patvirtinti Širvintų rajono savivaldybės teritorijoje esančių kapinių sąrašą (pridedama).

2. Paskelbti patvirtintą Širvintų rajono savivaldybės teritorijoje esančių kapinių sąrašą Širvintų rajono savivaldybės interneto svetainėje www.sirvintos.lt.

3. Pripažinti netekusiu galios Širvintų rajono savivaldybės tarybos 2023 m. gruodžio 20 d. sprendimą Nr. 1-171 „Dėl kapinių sąrašo patvirtinimo“.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras

Sprendimo projektą teikia

Širvintų rajono savivaldybės tarybos narė,

pavaduojanti Savivaldybės merą, Janina Pažusienė

|  |  |
| --- | --- |
| Parengė | SUDERINTA: |
| Architektūros ir kraštotvarkos planavimo skyriaus vyriausioji specialistė | Architektūros ir kraštotvarkos planavimo skyriaus vedėja |
| Natalja Bareckienė | Deimantė Oršauskaitė |
|  |  |
| Teisės, personalo ir civilinės metrikacijos skyriaus vedėjo pavaduotoja | Teisės, personalo ir civilinės metrikacijos skyriaus vyriausioji specialistė |
| Vaida Šeipūnė | Rima Nainienė |

**ŠIRVINTŲ RAJONO SAVIVALDYBĖS ADMINISTRACIJOS**

**ARCHITEKTŪROS IR KRAŠTOTVARKOS PLANAVIMO SKYRIUS**

**Aiškinamasis raštas**

**DĖL TARYBOS SPRENDIMO „DĖL ŠIRVINTŲ RAJONO SAVIVALDYBĖS TERITORIJOJE ESANČIŲ KAPINIŲ SĄRAŠO PATVIRTINIMO“ PROJEKTO**

2024 m. lapkričio 27 d.

**1. Sprendimo projekto tikslai.**

Parengtu Tarybos sprendimo projektu siekiama patvirtinti atnaujintą Širvintų rajono savivaldybės teritorijoje esančių kapinių sąrašą.

**2. Sprendimo projekto uždaviniai.**

Sprendimo projekto uždaviniai – įgyvendinti Lietuvos Respublikos žmonių palaikų laidojimo įstatymo 33 straipsnio 3 dalies nuostatą, kuri nurodo, kad kapinių sąrašas turi būti atnaujinamas ir tvirtinamas ne rečiau kaip kartą per metus.

**3. Siūlomos teisinio reguliavimo nuostatos, šiuo metu esantis teisinis reglamentavimas, kokie šios srities teisės aktai tebegalioja ir kokius teisės aktus būtina pakeisti ar panaikinti, priėmus teikiamą Tarybos sprendimo projektą.**

Tarybos sprendimo projektas parengtas vadovaujantis Lietuvos Respublikos vietos savivaldos įstatymo 6 straipsnio 41 punktu, 16 straipsnio 1 dalimi, Lietuvos Respublikos žmonių palaikų laidojimo įstatymo 33 straipsnio 3 dalimi, Kapinių sąrašų sudarymo reikalavimų tvarkos aprašu, patvirtintu Lietuvos Respublikos Vyriausybės 2008 m. lapkričio 19 d. nutarimu Nr. 1207 „Dėl Lietuvos Respublikos žmonių palaikų laidojimo įstatymo įgyvendinamųjų teisės aktų patvirtinimo“,

Lietuvos Respublikos vietos savivaldos įstatymo 6 straipsnio 41 punktas nustato, kad savarankiškoji (Konstitucijos ir įstatymų nustatyta (priskirta) Savivaldybės funkcija yra  ritualinių paslaugų teikimo užtikrinimas ir kapinių priežiūros organizavimas;

Lietuvos Respublikos vietos savivaldos įstatymo 16 straipsnio 1 dalis nustato, kad Savivaldybės taryba savo įgaliojimus įgyvendina kolegialiai Savivaldybės tarybos posėdžiuose bei svarstomais klausimais priima sprendimus ir kontroliuoja, kaip jie įgyvendinami.

Lietuvos Respublikos žmonių palaikų laidojimo įstatymo 33 straipsnio 3 dalis, nustato, kad savivaldybės privalo savo interneto svetainėje paskelbti pagal Vyriausybės nustatytus reikalavimus sudarytą ir savivaldybės tarybos patvirtintą visų savivaldybės teritorijoje esančių veikiančių, riboto laidojimo ir neveikiančių kapinių sąrašą, kuris turi būti atnaujinamas ir tvirtinamas ne rečiau kaip kartą per metus.

Kapinių sąrašų sudarymo reikalavimų tvarkos aprašas, patvirtintas Lietuvos Respublikos Vyriausybės 2008 m. lapkričio 19 d. nutarimu Nr. 1207 „Dėl Lietuvos Respublikos žmonių palaikų laidojimo įstatymo įgyvendinamųjų teisės aktų patvirtinimo“, nustato duomenis ir informaciją, kuriuos savivaldybės privalo įtraukti į jų teritorijose esančių kapinių sąrašus.

Priėmus sprendimo projektą, galiojančių teisės aktų keisti nereikės.

**4. Laukiamas rezultatas.**

Širvintų rajono savivaldybės tarybai priėmus teikiamą sprendimo projektą ir patvirtinus atnaujintą kapinių sąrašą, bus įgyvendintas įstatymo reikalavimas ir patvirtintas kapinių sąrašas bus paskelbtas Širvintų rajono savivaldybės interneto svetainėje www.sirvintos.lt.

**5. Lėšų poreikis ir šaltiniai.**

Lėšų projekto įgyvendinimui nereikės.

**6. Kiti sprendimui priimti reikalingi pagrindimai, skaičiavimai ar paaiškinimai.**

**-**

**7. Teisės akto antikorupcinis vertinimas.**

Nevertintinas. Teisės aktu nenumatoma reguliuoti santykių, susijusių su nurodytais Lietuvos Respublikos korupcijos prevencijos įstatymo 8 straipsnio 1 dalyje. Teikiamu projektu prielaidų ir galimybės atsirasti korupcijai nėra.

**8. Sprendimo projekto lyginamasis variantas.**

Sprendimo projekto lyginamasis variantas neteikiamas (teikiamu Tarybos sprendimo projektu nenumatoma keisti arba papildyti galiojančio Tarybos sprendimo projekto).

**9. Projekto rengėjas (-ai).**

Architektūros ir kraštotvarkos planavimo skyriaus vyriausioji specialistė Natalja Bareckienė.

\_\_\_\_\_\_\_\_\_\_\_\_\_\_\_\_\_\_\_\_