|  |  |  |
| --- | --- | --- |
|  |  | **Projektas** |
|  |  |  |

**LIETUVOS RESPUBLIKOS VYRIAUSYBĖ**

**NUTARIMAS**

**DĖL LIETUVOS RESPUBLIKOS VYRIAUSYBĖS 2004 M. BALANDŽIO 28 D. NUTARIMO NR. 483 „DĖL ORO SUSISIEKIMO LICENCIJAVIMO TAISYKLIŲ PATVIRTINIMO“ PAKEITIMO**

2024 m. d. Nr.

Vilnius

Lietuvos Respublikos Vyriausybė n u t a r i a:

1. Pakeisti Lietuvos Respublikos Vyriausybės 2004 m. balandžio 28 d. nutarimą Nr. 483 „Dėl Oro susisiekimo licencijavimo taisyklių patvirtinimo“ ir jį išdėstyti nauja redakcija:

„**LIETUVOS RESPUBLIKOS VYRIAUSYBĖ**

**NUTARIMAS**

**DĖL ORO SUSISIEKIMO LICENCIJAVIMO TAISYKLIŲ PATVIRTINIMO**

Vadovaudamasi Lietuvos Respublikos aviacijos įstatymo 34straipsnio 2 dalimi ir siekdama užtikrinti 2008 m. rugsėjo 24 d. Europos Parlamento ir Tarybos reglamento dėl oro susisiekimo paslaugų teikimo Bendrijoje bendrųjų taisyklių su paskutiniais pakeitimais, padarytais 2020 m. gruodžio 16 d. Komisijos deleguotuoju reglamentu , taikymą, Lietuvos Respublikos Vyriausybė n u t a r i a:

Patvirtinti Oro susisiekimo licencijavimo taisykles (pridedama).“

2. Nustatyti, kad:

2.1. šis nutarimas įsigalioja 2025 m. gegužės 1 d.;

2.2. paraiškos išduoti licenciją vykdyti oro susisiekimą (toliau – licencija), pateiktos iki šio nutarimo įsigaliojimo dienos, baigiamos nagrinėti pagal iki šio nutarimo įsigaliojimo dienos galiojusią tvarką;

2.3. licencijos, išduotos pagal iki šio nutarimo įsigaliojimo dienos galiojusią tvarką ir įregistruotos Licencijų informacinėje sistemoje, laikomos elektroninio formato licencijomis;

2.4. popierinės licencijos, išduotos iki šio nutarimo įsigaliojimo dienos, laikomos lygiavertėmis licencijas išduodančios institucijos patvirtintoms popierinėms licencijų kopijoms.

Ministras Pirmininkas

Susisiekimo ministras