**Reg. data Nr.** **Reg. Nr.**

|  |  |  |  |  |
| --- | --- | --- | --- | --- |
| **VYRIAUSYBĖS NUTARIMO**  **PROJEKTAS**  TAP-1236(3)  TAIS-24-14291(4) | | **DĖL LIETUVOS RESPUBLIKOS VYRIAUSYBĖS NUTARIMO ,,DĖL VALSTYBĖS ILGALAIKIO MATERIALIOJO TURTO PERDAVIMO PATIKĖJIMO TEISE LIETUVOS KALĖJIMŲ TARNYBAI“ PROJEKTO** | | |
| **Rengėjas** | **Svarstyta** | **Siūloma** |
| Įstatymo įgyvendina-masis teisės aktas | **☒** Ne | Teisingumo ministerija | ☒ TAP 2024-11-26 | Svarstyti  ☒ LRV posėdis (A dalis) |
|  |  |

|  |
| --- |
| **SPRENDIMO ESMĖ** |
| Teikiamu projektu siūloma perduoti patikėjimo teise Lietuvos kalėjimų tarnybai valstybei nuosavybės teise priklausantį ir šiuo metu likviduojamos dėl bankroto valstybės įmonės „Mūsų amatai“ patikėjimo teise valdomą ilgalaikį materialųjį turtą, nurodytą šio nutarimo priede: administracinį pastatą, ūkinius pastatus, garažus, sandėlius, degalinę, kiemo statinius, dirbtuves, gamybinius pastatus, siurblinę, betono mazgą, transformatorinę ir kitus statinius, iš viso 54 nekilnojamojo turto objektus, esančius Sporto g. 7, Marijampolėje, Ulonų g. 8 A, Alytuje, Šv. Florijono g. 7, Pašulių g. 14, 18 ir 20, Pravieniškių g. 16 ir 18, Pravieniškių k., Kaišiadorių r. sav., Sniego g. 2, Vilniuje.  Vilniaus apygardos teismas 2022 m. spalio 13 d. nutartimi civilinėje byloje Nr. eB2-188- 577/2022 nutraukė VĮ „Mūsų amatai“ restruktūrizavimo bylą ir iškėlė bankroto bylą. 2024 m. birželio 14 d. vyko likviduojamos dėl bankroto VĮ „Mūsų amatai“ kreditorių susirinkimas, kuriame priimtas kreditorių nutarimas perduoti VĮ „Mūsų amatai“ valdomą valstybės ilgalaikį nekilnojamąjį turtą Lietuvos kalėjimų tarnybai valdyti patikėjimo teise. 2024 m. liepos 10 d. buvo gautas VĮ „Mūsų amatai“ nemokumo administratoriaus Arūno Kumpaičio sutikimas nuteistųjų darbinės veiklos organizavimui naudojamą valstybės turtą perduoti Lietuvos kalėjimų tarnybai valdyti ir naudotis patikėjimo teise.  Nurodoma, kad teikiamu projektu perduodamas turtas yra režiminėje teritorijoje ir, vadovaujantis Civilinio kodekso 4.7 straipsnio 3 dalimi, šio turto apyvarta ribojama saugumo, sveikatos apsaugos ar kitų visuomenės poreikių. Minėtas turtas yra naudojamas Bausmių vykdymo kodekso 59 straipsnyje numatytai nuteistųjų darbinei veiklai organizuoti ir šis turtas negali būti civilinės apyvartos objektu, todėl jis negali būti parduodamas VĮ „Mūsų amatai“ bankroto proceso metu. |

|  |
| --- |
| **TEISĖS AKTO PROJEKTO DERINIMAS** |
| Suderinta su Finansų ministerija ir VĮ Turto banku.  Dėl Vyriausybės kanceliarijos Teisės grupės pastabų, į kurias neatsižvelgta arba atsižvelgta iš dalies, teikiama derinimo pažyma.  Į Vyriausybės kanceliarijos Teisės grupės techninio pobūdžio pasiūlymą (2024-11-26 išvada Nr. NV-3161) bus atsižvelgta. |

|  |  |
| --- | --- |
| **TEISINIS VERTINIMAS – TEISĖS GRUPĖS PASTABOS** | **☒** Redakcinio pobūdžio ir (ar) teisės technikos. |

|  |  |
| --- | --- |
| **PAŽYMĄ PARENGĖ** | Vaclovas Medišauskas |
| Ekonomikos politikos grupė, patarėjas |