**Projektas**

Lietuvos Respublikos Vyriausybė

**nutarimas**

**DĖL LIETUVOS RESPUBLIKOS VYRIAUSYBĖS 2017 M. BIRŽELIO 21 D. NUTARIMO NR. 496 „DĖL LIETUVOS RESPUBLIKOS DARBO KODEKSO ĮGYVENDINIMO“ PAKEITIMO**

2024 m. Nr.

Vilnius

Lietuvos Respublikos Vyriausybė nutaria:

1. Pakeisti Laikinojo įdarbinimo įmonių atitikties kriterijų, kuriuos turi atitikti laikinojo įdarbinimo įmonė, nustatymo tvarkos aprašą, patvirtintą Lietuvos Respublikos Vyriausybės 2017 m. birželio 21 d. nutarimu Nr. 496 „Dėl Lietuvos Respublikos darbo kodekso įgyvendinimo“:

1.1. Pakeisti 3 punktą ir jį išdėstyti taip:

„3. Darbdavys, ketinantis vykdyti laikinojo įdarbinimo veiklą, elektroninių ryšių priemonėmis(elektroniniu paštu ar prisijungus prie Valstybinės darbo inspekcijos Elektroninių paslaugų darbdaviams sistemos (EPDS)) (toliau – elektroninių ryšių priemonės), paštu arba atvykęs į Valstybinę darbo inspekciją pateikia Valstybinei darbo inspekcijai prašymą patvirtinti, kad jis, kaip darbdavys, atitinka Kriterijus, nurodytus Darbo kodekso 721 straipsnio 1 dalies 1–6 punktuose (toliau – prašymas). Prašyme darbdavys, ketinantis vykdyti laikinojo įdarbinimo veiklą, turi nurodyti juridinio asmens pavadinimą ir kodą, buveinės ir veiklos adresus, kontaktinį telefono ryšio numerį ir elektroninio pašto adresą bei savo interneto svetainės (jeigu ją turi) adresą.“

1.2. Pakeisti 4.3 papunktį ir jį išdėstyti taip:

„4.3. Valstybinio socialinio draudimo fondo valdybą prie Socialinės apsaugos ir darbo ministerijos dėl informacijos apie darbdavio neatidėtus įsiskolinimus valstybės socialinių fondų biudžetui.“

1.3. Pakeisti 7 punktą ir jį išdėstyti taip:

7. Jeigu darbdavys neatitinka Darbo kodekso 721 straipsnio 1 dalies 6 punkte nustatyto Kriterijaus, Valstybinė darbo inspekcija nustatytiems trūkumams pašalinti darbdaviui nustato 3 darbo dienų terminą, skaičiuojamą nuo pranešimo apie nustatytus trūkumus gavimo dienos. Pasibaigus nustatytam trūkumų pašalinimo terminui, per kurį darbdavys nepašalino nustatytų trūkumų, Valstybinė darbo inspekcija per Darbo kodekso 721 straipsnio 3 dalyje numatytą terminą priima sprendimą, kad darbdavys neatitinka Kriterijų, ir apie tai jam praneša elektroninių ryšių priemonėmis ar paštu, pateikdama sprendimo kopiją. Jeigu darbdavys pašalina nustatytus trūkumus, Valstybinė darbo inspekcija priima sprendimą, kad darbdavys atitinka Kriterijus, ir apie tai jam praneša elektroninių ryšių priemonėmis ar paštu, pateikdama sprendimo kopiją. Jeigu darbdavys, kuris buvo išbrauktas iš Sąrašo, nes neatitiko Darbo kodekso 721 straipsnio 1 dalies 1–6 punktuose nurodytų Kriterijų, iš naujo pateikia prašymą Valstybinei darbo inspekcijai patvirtinti, kad jis atitinka minėto straipsnio 1 dalies 1–6 punktuose nurodytus Kriterijus anksčiau kaip po 6 mėnesių nuo sprendimo išbraukti įmonę iš Sąrašo priėmimo dienos, Valstybinė darbo inspekcija per 3 darbo dienas nuo prašymo gavimo dienos jį informuoja apie galimybę kreiptis su nauju prašymu tik po 6 mėnesių nuo sprendimo išbraukti įmonę iš Sąrašo priėmimo dienos.“

2. Nustatyti, kad šis nutarimas įsigalioja 2025 m. sausio 1 d.

Ministras Pirmininkas

Socialinės apsaugos ir darbo ministras