**Reg. data Nr.** **Reg. Nr.**

|  |  |  |  |  |
| --- | --- | --- | --- | --- |
| **VYRIAUSYBĖS NUTARIMO**  **PROJEKTAS**  Nr.: TAP-24-1461  TAIS- 24-15018(2) | | **DĖL LIETUVOS RESPUBLIKOS VYRIAUSYBĖS NUTARIMO „DĖL VILNIAUS MIESTO SAVIVALDYBĖS GYVENAMŲJŲ VIETOVIŲ TERITORIJŲ RIBŲ TVARKYMO“ PROJEKTO** | | |
| **Rengėjas** | **Svarstyta** | **Siūloma** |
| Įstatymo įgyvendina-masis teisės aktas | *Pasirenkama*  ☐Taip  ☒ Ne  Priėmimo  Terminas | *Vidaus reikalų ministerija* | *Pasirenkama*  ☒ TAP  ☐ LRV pasitarimas  ☐ LRV posėdis  ☐ Nesvarstyta  *2024-11-19* | *Pasirenkama*  ☐ Svarstyti TAP  ☐ Svarstyti LRV pasitarime  ☒ Svarstyti LRV posėdyje  ☐ Grąžinti tobulinti |
| Įgyvendina Vyriausybės programą | *Pasirenkama*  ☐ Taip  ☒ Ne |

|  |
| --- |
| **SPRENDŽIAMA PROBLEMA** |
| 1996 metais priėmus Vilniaus miesto, Vilniaus ir Trakų rajonų savivaldybių teritorijų administracinių ribų pakeitimo įstatymą[[1]](#footnote-1) Vilniaus miesto savivaldybei buvo priskirtos tam tikros Vilniaus rajono ir Trakų rajono savivaldybių gyvenamosios vietovės ar jų dalys ir nustatytos Vilniaus miesto *savivaldybės* teritorijos ribos, kurios 1999 metais[[2]](#footnote-2) ir 2000 metais[[3]](#footnote-3) buvo keičiamos, tačiau Vilniaus miesto, kaip gyvenamosios vietovės, teritorijos ribos nustatytos nebuvo.  2024 m. sausio 1 d. įsigaliojus Trakų rajono, Vilniaus miesto ir Vilniaus rajono savivaldybių teritorijų ribų keitimo įstatymui, kuriuo buvo nustatytos tikslios Vilniaus miesto savivaldybės ribos, atsirado teisinės prielaidos sutvarkyti Vilniaus miesto savivaldybėje esančių gyvenamųjų vietovių teritorijų ribas.  Vilniaus miesto savivaldybėje yra du miestai – Grigiškių ir Vilniaus – ir 90 kaimų ar jų dalių, iš kurių tik dviejuose – Salų ir Neravų kaimuose nekilnojamojo turto objektai yra įregistruoti minėtų kaimų adresu. Kitose gyvenamosiose vietovėse ar jų dalyse esantys registro objektai įregistruoti Vilniaus arba Grigiškių miestų adresais. Tokia situacija susiklostė dėl 1996–2000 m. vykdytos savivaldybių teritorinės reformos, kai gyvenamųjų vietovių tvarkymo procedūra nebuvo atlikta ir Vilniaus miesto savivaldybės teritorijai priskirti Vilniaus rajono ir Trakų rajono savivaldybės kaimai ar jų dalys liko neišregistruoti iš Adresų registro.  Esamos Vilniaus miesto savivaldybės gyvenamųjų vietovių (Vilniaus ir Grigiškių miestų) teritorijų ribos ne tik neatitinka esamos faktinės situacijos, bet ir kerta Nekilnojamojo turto registre įregistruotus sklypus ir pastatus, kelius, vandens telkinius ir kt., o tai prieštarauja teisės aktuose nustatytiems gyvenamųjų vietovių teritorijų ribų nustatymo reikalavimams. Tokia situacija taip pat sukelia problemų planuojant teritorijas ir formuojant nekilnojamojo turto ribas, vertinant nekilnojamąjį turtą ir disponuojant juo, suteikiant adresus, deklaruojant gyvenamąją vietą, vystant infrastruktūrą, dėl to sunkumų patiria nekilnojamojo turto savininkai, matininkai, projektuotojai, šiuos darbus organizuojantys ir kiti asmenys, todėl ją būtina spręsti. |

|  |
| --- |
| **PROBLEMOS SPRENDIMO PRIEMONĖS** |
| Atsižvelgiant į Vilniaus miesto savivaldybės tarybos 2024 m. rugpjūčio 28 d. sprendimą Nr. 1-598 dėl siūlymo Vyriausybei panaikinti Vilniaus miesto savivaldybės gyvenamąsias vietoves ir pakeisti Vilniaus ir Grigiškių miestų teritorijų ribas, teikiamas Vyriausybės nutarimo projektas, kuriuo siūloma:   1. panaikinti Vilniaus miesto savivaldybės teritorijoje esančias gyvenamąsias vietoves (90 kaimų ar viensėdžių); 2. nustatyti Vilniaus miesto (39 664,23 hektaro) teritorijos ribas; 3. pakeisti Grigiškių miesto (380,46 hektaro) teritorijos ribas.   Lietuvos Respublikos teritorijos administracinių vienetų ir jų ribų įstatymo 10 str. nustatyta, kad gyvenamąsias vietoves nustato ir panaikina, jų teritorijų ribas nustato ir keičia Vyriausybė, atsižvelgdama į savivaldybės tarybos siūlymą, pateiktą įvertinus vietos gyventojų nuomonę. |

|  |
| --- |
| **SUINTERESUOTŲ ASMENŲ ĮTRAUKIMAS** |
| 2024 m. sausio–vasario mėn. Vilniaus miesto savivaldybės administracija organizavo konsultacijas su vietos gyventojais dėl Vilniaus miesto savivaldybės gyvenamųjų vietovių (viensėdžių, kaimų) panaikinimo, Vilniaus miesto teritorijos ribos nustatymo ir Grigiškių miesto teritorijos ribos keitimo. Salų ir Neravų kaimų gyventojai išreiškė norą, kad jų gyvenamosios vietovės būtų prijungtos prie Vilniaus miesto. |

|  |
| --- |
| **TEISĖS AKTO PROJEKTO DERINIMAS** |
| Nutarimo projektas suderintas su Aplinkos ministerija, Susisiekimo ministerija, Žemės ūkio ministerija, Nacionaline žemės tarnyba prie Aplinkos ministerijos, patikslintas pagal VĮ Registrų centro pateiktas pastabas. |

|  |
| --- |
| **KITI SVARBŪS ASPEKTAI** |
| Projektas iki pasirašymo bus patikslintas pagal Teisės grupės 2024-11-11 išvadoje Nr. NV-2963 pateiktas pastabas. |

|  |  |
| --- | --- |
| **TEISINIS VERTINIMAS – TEISĖS GRUPĖS PASTABOS** | *Pasirenkama*  **☐**Esminės  **☐** Vertinamojo / tikslinamojo pobūdžio  **☒** Redakcinio pobūdžio ir (ar) teisės technikos  **☐** Pastabų nėra |

|  |  |
| --- | --- |
| **PAŽYMĄ PARENGĖ** | Indrė Sabienė |
| Viešojo valdymo grupė |

1. 1996 m. balandžio 24 d. priimtas Lietuvos Respublikos Vilniaus miesto, Vilniaus ir Trakų rajonų savivaldybių teritorijų administracinių ribų pakeitimo įstatymas Nr. I-1304. [↑](#footnote-ref-1)
2. 1999 m. gruodžio 21 d. priimtas Lietuvos Respublikos teritorijos administracinių vienetų ir jų ribų įstatymo 4, 14 straipsnių papildymo ir 5 straipsnio pakeitimo įstatymo įgyvendinimo įstatymas Nr. VIII-14931. [↑](#footnote-ref-2)
3. 2000 m. sausio 12 d. priimtas Lietuvos Respublikos teritorijos administracinių vienetų ir jų ribų įstatymo 4, 14 straipsnių papildymo ir 5 straipsnio pakeitimo įstatymo įgyvendinimo įstatymo 3 ir 4 straipsnių pakeitimo įstatymas Nr. VIII-1529. [↑](#footnote-ref-3)