**Projektas**

**LIETUVOS RESPUBLIKOS VYRIAUSYBĖ**

**NUTARIMAS**

**DĖL VALSTYBĖS ILGALAIKIO MATERIALIOJO TURTO PERDAVIMO**

**PATIKĖJIMO TEISE LIETUVOS KALĖJIMŲ TARNYBAI**

2024 m. d. Nr.

Vilnius

Vadovaudamasi Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 7 straipsnio 1 dalimi ir 10 straipsnio 1 ir 2 dalimis, Lietuvos Respublikos valstybės ir savivaldybės įmonių įstatymo 13 straipsnio 6 dalimi ir įgyvendindama Valstybės turto perdavimo patikėjimo teise ir savivaldybių nuosavybėn tvarkos aprašą, patvirtintą Lietuvos Respublikos Vyriausybės 2001 m. sausio 5 d. nutarimu Nr. 16 „Dėl valstybės turto perdavimo patikėjimo teise ir savivaldybių nuosavybėn“, Lietuvos Respublikos Vyriausybė nutaria:

1. Perduoti patikėjimo teise Lietuvos kalėjimų tarnybai valstybei nuosavybės teise priklausantį ir šiuo metu likviduojamos dėl bankroto valstybės įmonės „Mūsų amatai“ patikėjimo teise valdomą ilgalaikį materialųjį turtą, nurodytą šio nutarimo priede.

2. Nustatyti, kad, perdavus šio nutarimo priede nurodytą ilgalaikį materialųjį turtą, likviduojamos dėl bankroto valstybės įmonės „Mūsų amatai“ turto vertės (704 718,17 Eur (septyni šimtai keturi tūkstančiai septyni šimtai aštuoniolika eurų ir septyniolika centų)) sumažėjimas turi būti įregistruotas šios įmonės savininko kapitalo dalyje.

Ministras Pirmininkas

Teisingumo ministras