**Projektas**

**LIETUVOS RESPUBLIKOS**

**GYVŪNŲ GEROVĖS IR APSAUGOS ĮSTATYMO NR. VIII-500 PAKEITIMO ĮSTATYMO NR. XIV-2171 5 STRAIPSNIO PAKEITIMO**

**ĮSTATYMAS**

2024 m.  d. Nr.

Vilnius

**1 straipsnis. Gyvūnų gerovės ir apsaugos pakeitimo įstatymo 5 straipsnio pakeitimas**

Pakeisti 5 straipsnį ir jį išdėstyti taip:

„1. Šis įstatymas, išskyrus šio straipsnio 2, 3, 4, 5, 6, 7, 8, 9 ir 10 dalis, įsigalioja 2033 m. sausio 1 d.

2. Lietuvos Respublikos Vyriausybė ar jos įgaliota institucija iki 2032 m. gruodžio 31 d. priima šio įstatymo įgyvendinamuosius teisės aktus.“

3. Ūkio subjektams, iki 2033 m. sausio 1 d. nutraukusiems iki 2022 m. sausio 1 d. pradėtą vykdyti komercinę veiklą, kurios tikslas gauti ar parduoti kailius, žemės ūkio ministerija ar jos įgaliota institucija nuo 2033 m. sausio 1 d. skiria, apskaičiuoja ir moka kompensacijas už šios komercinės veiklos nutraukimą. Kompensacijos už komercinės veiklos, kurios tikslas gauti ar parduoti kailius, nutraukimą, statinių nugriovimą, įrenginių sunaikinimą, atliekų sutvarkymą ir išvežimą dydis nustatomas pagal Vyriausybės ar jos įgaliotos institucijos nustatytą tvarką įvertinus realius verslo uždarymo kaštus.

4. Ūkio subjekto, vykdančio komercinę veiklą, kurios tikslas gauti ar parduoti kailius, darbuotojui, kuris yra atleidžiamas iš darbo pagal Lietuvos Respublikos darbo kodekso 57 straipsnio 1 dalies 1 punktą, iš valstybės biudžeto skiriama ir išmokama Darbo kodekso 57 straipsnio 8 dalyje numatyta išeitinė išmoka Vyriausybės ar jos įgaliotos institucijos nustatyta tvarka.“

*Skelbiu šį Lietuvos Respublikos Seimo priimtą įstatymą.*

Respublikos Prezidentas

Teikia Seimo nariai:

Viktoras Pranckietis

Vidmantas Kanopa

Kęstutis Mažeika

Juozas Baublys

Jonas Gudauskas

Sergejus Jovaiša

Eugenijus Gentvilas

Algirdas Butkevičius

Zigmantas Balčytis

Zenonas Streikus

Laima Vyskupaitytė-Mogenienė

Gintautas Kindurys

Algimantas Dumbrava

Kęstutis Vilkauskas

Laima Nagienė

Kazys Starkevičius

Ričardas Juška

Jonas Varkalys

Justinas Urbanavičius