**LIETUVOS RESPUBLIKOS VYRIAUSYBĖS KANCELIARIJA**

**TEISĖS GRUPĖ**

**IŠVADA**

dėl LIETUVOS RESPUBLIKOS vyriausybės nutarimo „DĖL LIETUVOS RESPUBLIKOS STATYBOS ĮSTATYMO NR. I-1240 1, 2, 3, 4, 5, 6, 11-1, 12, 14, 15, 17, 18, 22, 24, 26, 27, 27-1, 28, 34, 37, 39, 47, 49, 51, 52-1, 53, 55, 56, 57, 59 STRAIPSNIŲ, ŠEŠTOJO SKIRSNIO PAVADINIMO, 1 PRIEDO PAKEITIMO IR ĮSTATYMO PAPILDYMO 11-2, 27-2, 68 STRAIPSNIAIS ĮSTATYMO NR. XIV-2413 18 STRAIPSNIO PAKEITIMO ĮSTATYMO PROJEKTO NR. XIVP-3923(2)“ projekto

(toliau – projektas)

(TAP Nr. TAP-24-1539) (TAIS NR. 24-17328(2))

|  |
| --- |
| Nr. |

Vilnius

Įvertinę Projekto atitiktį įstatymams, Vyriausybės nutarimams bei teisės technikos reikalavimams, teikiame šias pastabas ir pasiūlymus:

1. Vyriausybės nutarime nepritarimo teisiniai argumentai ir motyvai dėl Seime svarstomo įstatymo projekto turėtų dėstomi nuo svarbiausio. Abejotina, ar Projekto 1 punkte nurodomas argumentas galėtų būti laikytinas svarbiausiu (esmingiausiu) nepritarimo motyvu. Dėl nurodytos priežasties siūlytina arba šį punktą nukelti į apačią, arba jo atsisakyti.
2. Projekto 2 punkte formuluotė „*ir sprendžiant Valstybinės teritorijų planavimo ir statybos inspekcijos prie Aplinkos ministerijos resursų paskirstymo priežiūros procese pagrįstumą*“ yra neaiški ir dalinai nekorektiška, nes atitinkamo teisinio reguliavimo pagrįstumas negali būti paneigiamas ir atmetamas remiantis bendro pobūdžio teiginiu apie institucijos darbo krūvį. Siūlytina nurodytos nuostatos atsisakyti arba detaliai pagrįsti, minėtą nuostatą, pvz. kiek padidėtų darbo krūvis, kodėl tai yra neproporcinga, ar institucija dabar veikia efektyviai ir pan., t. y. norint remtis šiuo argumentu reikėtų detaliai (tiek ir objektyviais duomenimis) pagrįsti siūlomo teisinio reguliavimo ydingumą.
3. Projekto 3 punkte siūlytina išbraukti teisinės pridėtinės reikšmės neturinčius žodžius „*Atkreiptinas dėmesys, kad*“.

Teisės grupės vyriausioji patarėja Eglė Izokaitytė

|  |
| --- |
| Eglė Izokaitytė, tel. +37052098832; +37066842741, el. p. egle.izokaityte@lrv.lt |