**Projektas**

**LIETUVOS RESPUBLIKOS VYRIAUSYBĖ**

**NUTARIMAS**

**DĖL VALSTYBĖS TURTO PERDAVIMO SAVIVALDYBIŲ NUOSAVYBĖN**

2024 m. d. Nr.

Vilnius

Vadovaudamasi Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 6 straipsnio 2 punktu ir 20 straipsnio 1 dalies 4 punktu, Lietuvos Respublikos vietos savivaldos įstatymo 6 straipsnio 13 punktu ir atsižvelgdama į atitinkamus savivaldybių tarybų sprendimus, Lietuvos Respublikos Vyriausybė nutaria:

1. Perduoti savivaldybių nuosavybėn savarankiškajai savivaldybių funkcijai įgyvendinti valstybei nuosavybės teise priklausantį ir šiuo metu Vilniaus apskrities Adomo Mickevičiaus viešosios bibliotekos patikėjimo teise valdomą ilgalaikį materialųjį turtą, kurio bendra likutinė vertė 2024 m. rugsėjo 30 d. – 13 189 euro (trylika tūkstančių šimtas aštuoniasdešimt devyni eurai), nurodytą šio nutarimo priede.

2. Įgalioti Vilniaus apskrities Adomo Mickevičiaus viešąją biblioteką pasirašyti 1 punkte nurodyto turto perdavimo ir priėmimo aktus.

Ministras Pirmininkas

Kultūros ministras