**Projektas Nr. XIVP- 4217(2)**

**LIETUVOS RESPUBLIKOS**

**ŽEMĖS ŪKIO PASKIRTIES ŽEMĖS ĮSIGIJIMO ĮSTATYMO NR. IX-1314 5 STRAIPSNIO PAKEITIMO ĮSTATYMAS**

2024 m. d. Nr.

Vilnius

**1 straipsnis. 5 straipsnio pakeitimas**

Pakeisti 5 straipsnio 1 dalies 3 punktą ir jį išdėstyti taip:

„3) asmuo, nuosavybės teise turintis žemės sklypą, kuris ribojasi su parduodamu žemės ūkio paskirties žemės sklypu, – jeigu jis, būdamas fizinis asmuo, Ūkininko ūkio įstatymo nustatyta tvarka yra įregistravęs ūkininko ūkį arba jo, būnant juridiniu asmeniu, įplaukos iš žemės ūkio veiklos sudaro daugiau kaip 50 procentų visų gautų pajamų;“.

**2 straipsnis. Įstatymo įsigaliojimas ir įgyvendinimas**

1. Šis įstatymas įsigalioja 2025 m. sausio 1 d.

2. Iki šio įstatymo įsigaliojimo dienos gauti žemės sklypų savininkų sprendimai parduoti žemės ūkio paskirties žemės sklypą baigiami nagrinėti iki šio įstatymo įsigaliojimo dienos nustatyta tvarka.

*Skelbiu šį Lietuvos Respublikos Seimo priimtą įstatymą.*

Respublikos Prezidentas

Teikia

Kaimo reikalų komiteto pirmininkas Viktoras Pranckietis