**Pastaba. Lietuvos Respublikos Seimo priimtas, bet Respublikos Prezidento nepasirašytas.**

**LIETUVOS RESPUBLIKOS**

**ADMINISTRACINIŲ NUSIŽENGIMŲ KODEKSO 110, 112, 113, 1131, 351 IR 589 STRAIPSNIŲ PAKEITIMO**

**ĮSTATYMAS**

2024 m. lapkričio 12 d. Nr. XIV-3127

Vilnius

**1 straipsnis. 110 straipsnio pakeitimas**

Pakeisti 110 straipsnį ir jį išdėstyti taip:

„**110 straipsnis. Savavališkas valstybinės žemės, miško, vandens telkinių užėmimas ir naudojimas**

1. Savavališkas valstybinės žemės, miško, vandens telkinių užėmimas arba naudojimas

užtraukia įspėjimą arba baudą nuo trijų šimtų iki penkių šimtų šešiasdešimt eurų.

2. Šio straipsnio 1 dalyje numatytas administracinis nusižengimas, padarytas pakartotinai,

užtraukia baudą nuo penkių šimtų penkiasdešimt iki vieno tūkstančio dviejų šimtų eurų.“

**2 straipsnis. 112 straipsnio pakeitimas**

Pakeisti 112 straipsnį ir jį išdėstyti taip:

„**112 straipsnis. Nesiėmimas priemonių, skirtų sunaikintiems ar sugadintiems riboženkliams atkurti**

1. Nesiėmimas priemonių, skirtų sunaikintiems ar sugadintiems riboženkliams atkurti,

užtraukia įspėjimą arba baudą žemės savininkams ar kitiems žemės naudotojams nuo septyniasdešimt iki vieno šimto keturiasdešimt eurų.

2. Šio straipsnio 1 dalyje numatytas administracinis nusižengimas, padarytas pakartotinai,

užtraukia baudą nuo vieno šimto keturiasdešimt iki dviejų šimtų aštuoniasdešimt eurų.“

**3 straipsnis. 113 straipsnio pakeitimas**

Pakeisti 113 straipsnį ir jį išdėstyti taip:

„**113 straipsnis. Valstybinio geodezinio punkto sunaikinimas arba sugadinimas**

1. Valstybinio geodezinio punkto sunaikinimas arba sugadinimas

užtraukia įspėjimą arba baudą nuo vieno šimto iki trijų šimtų eurų.

2. Šio straipsnio 1 dalyje numatytas administracinis nusižengimas, padarytas pakartotinai,

užtraukia baudą nuo dviejų šimtų iki šešių šimtų eurų.“

**4 straipsnis. 1131 straipsnio pakeitimas**

Pakeisti 1131 straipsnį ir jį išdėstyti taip:

„**1131 straipsnis. Riboženklio pakeitimas**

Neteisėtas riboženklio pastatymas, perdarymas, pašalinimas ar nukėlimas

užtraukia baudą nuo vieno šimto iki trijų šimtų penkiasdešimt eurų.“

**5 straipsnis. 351 straipsnio pakeitimas**

1. Pakeisti 351 straipsnio 5 dalį ir ją išdėstyti taip:

„5. Naujo neypatingojo statinio savavališka statyba

užtraukia baudą nuo vieno tūkstančio aštuonių šimtų iki trijų tūkstančių keturių šimtų penkiasdešimt eurų.“

2. Pakeisti 351 straipsnio 7 dalį ir ją išdėstyti taip:

„7. Naujo neypatingojo statinio savavališka statyba kultūros paveldo objekto teritorijoje, kultūros paveldo vietovėje, jų apsaugos zonose, konservacinės apsaugos prioriteto teritorijoje, kompleksinėje saugomoje teritorijoje ar pajūrio juostoje

užtraukia baudą nuo dviejų tūkstančių penkių šimtų penkiasdešimt iki penkių tūkstančių dviejų šimtų penkiasdešimt eurų.“

3. Pakeisti 351 straipsnio 9 dalį ir ją išdėstyti taip:

„9. Naujo ypatingojo statinio savavališka statyba

užtraukia baudą nuo keturių tūkstančių trijų šimtų penkiasdešimt iki penkių tūkstančių aštuonių šimtų eurų.“

**6 straipsnis. 589 straipsnio pakeitimas**

1. Pakeisti 589 straipsnio 31 punktą ir jį išdėstyti taip:

„31) aplinkos apsaugos valstybinės kontrolės pareigūnai – dėl šio kodekso 48 straipsnio 1, 2 dalyse, 92 straipsnio 1 dalyje, 114 straipsnyje, 144 straipsnio 1, 4, 5 dalyse, 235, 236, 2361, 237, 238, 239, 241, 242, 243, 2431, 244, 246, 247 straipsniuose, 2471 straipsnio 3, 4 dalyse, 248, 2481, 2482, 2483, 249, 250, 251, 2511, 252, 253, 255, 2551, 256, 257, 258, 259, 260, 262, 264, 265, 266, 267, 268, 269, 270, 2701 straipsniuose, 271 straipsnio 1, 2, 3, 4, 6, 7, 8 dalyse, 272, 273, 274, 275, 276, 277, 278, 279, 280 straipsniuose, 281 straipsnio 1, 2, 3, 4, 5, 61, 7, 8, 9 dalyse, 282, 283, 284, 285, 286, 287, 288, 289, 290, 291, 292, 293 straipsniuose, 294 straipsnio 2 dalyje, 295 straipsnio 1, 2 dalyse, 296 straipsnio 2 dalyje, 299 straipsnio 3 dalyje, 303, 3041, 3042, 305, 307, 308, 3081, 309, 310, 311, 312, 313, 315, 316, 317, 318 straipsniuose, 346 straipsnio 1, 2, 3, 4, 5, 51, 52, 16, 17, 18, 19 dalyse, 364 straipsnyje, 369 straipsnio 13, 14, 17, 18, 19, 20, 21, 22 dalyse, 426 straipsnio 4 dalyje, 431 straipsnio 1, 2, 3, 4 dalyse, 491, 505, 507, 546 straipsniuose numatytų administracinių nusižengimų;“.

2. Pakeisti 589 straipsnio 45 punktą ir jį išdėstyti taip:

„45) Nacionalinės žemės tarnybos prie Aplinkos ministerijos – dėl šio kodekso 113, 3331, 334, 364, 505, 507 straipsniuose numatytų administracinių nusižengimų;“.

3. Pakeisti 589 straipsnio 67 punktą ir jį išdėstyti taip:

„67) Valstybinės teritorijų planavimo ir statybos inspekcijos prie Aplinkos ministerijos – dėl šio kodekso 110, 112, 113, 1131, 261 straipsniuose, 333 straipsnio 1, 2, 3, 4, 5, 6 dalyse, 350, 351, 352, 353, 354, 355, 356, 3561, 3562, 357, 3571, 358, 361, 362, 363, 364, 3641, 505, 507 straipsniuose numatytų administracinių nusižengimų;“.

**7 straipsnis. Įstatymo įsigaliojimas ir taikymas**

1. Šis įstatymas įsigalioja 2025 m. sausio 1 d.

2. Aplinkos apsaugos valstybinės kontrolės pareigūnų iki 2024 m. gruodžio 31 d. pradėtas ir nebaigtas administracinių nusižengimų tyrimas ir administracinių nusižengimų bylų nagrinėjimas pagal Lietuvos Respublikos administracinių nusižengimų kodekso 110, 112 ir 261 straipsnius baigiamas nagrinėti iki šio įstatymo įsigaliojimo dienos galiojusia tvarka.

3. Nacionalinės žemės tarnybos prie Aplinkos ministerijos pareigūnų iki 2024 m. gruodžio 31 d. pradėtas ir nebaigtas administracinių nusižengimų tyrimas ir administracinių nusižengimų bylų nagrinėjimas pagal Administracinių nusižengimų kodekso 1131 straipsnį baigiamas nagrinėti iki šio įstatymo įsigaliojimo dienos galiojusia tvarka.

4. Valstybinės teritorijų planavimo ir statybos inspekcijos prie Aplinkos ministerijos pareigūnų iki 2024 m. gruodžio 31 d. pradėtas ir nebaigtas administracinių nusižengimų tyrimas ir administracinių nusižengimų bylų nagrinėjimas pagal Administracinių nusižengimų kodekso 276 straipsnio 3, 4 dalis ir 334 straipsnį baigiamas nagrinėti iki šio įstatymo įsigaliojimo dienos galiojusia tvarka.

Respublikos Prezidentas Gitanas Nausėda