**Projektas**

**LIETUVOS RESPUBLIKOS SVEIKATOS APSAUGOS MINISTRAS**

**ĮSAKYMAS**

**LIETUVOS RESPUBLIKOS SVEIKATOS APSAUGOS MINISTRO 2015 M. GEGUŽĖS 27 D. ĮSAKYMO NR. V-667 „DĖL LIETUVOS NACIONALINĖS SVEIKATOS SISTEMOS VALSTYBĖS IR SAVIVALDYBIŲ BIUDŽETINIŲ IR VIEŠŲJŲ ĮSTAIGŲ VADOVŲ PRIVALOMOJO KVALIFIKACIJOS TOBULINIMO TVARKOS APRAŠO TVIRTINIMO“ PAKEITIMO**

2024 m. lapkričio d. Nr. V-

Vilnius

1. P a k e i č i u Lietuvos Respublikos sveikatos apsaugos ministro 2015 m. gegužės 27 d. įsakymą Nr. V-667 „Dėl Lietuvos nacionalinės sveikatos sistemos valstybės ir savivaldybių biudžetinių ir viešųjų įstaigų vadovų privalomojo kvalifikacijos tobulinimo tvarkos aprašo tvirtinimo“ ir jį išdėstau nauja redakcija:

„**LIETUVOS RESPUBLIKOS SVEIKATOS APSAUGOS MINISTRAS**

**ĮSAKYMAS**

**DĖL LIETUVOS NACIONALINĖS SVEIKATOS SISTEMOS VALSTYBĖS IR SAVIVALDYBIŲ BIUDŽETINIŲ IR VIEŠŲJŲ ĮSTAIGŲ VADOVŲ PRIVALOMOJO KVALIFIKACIJOS TOBULINIMO TVARKOS APRAŠO PATVIRTINIMO**

Vadovaudamasis Lietuvos Respublikos sveikatos priežiūros įstaigų įstatymo 15 straipsnio 3 dalimi ir siekdamas nustatyti sveikatos priežiūros valdymo, lyderystės, socialinių emocinių kompetencijų ugdymą, gerinti sveikatos priežiūros valdyseną, ugdyti lyderystę:

1. T v i r t i n u Lietuvos nacionalinės sveikatos sistemos valstybės ir savivaldybių biudžetinių ir viešųjų įstaigų vadovų privalomojo kvalifikacijos tobulinimo tvarkos aprašą (pridedama).

2. R e k o m e n d u o j u:

2.1. švietimo teikėjams pagal šio įsakymo priedą rengti Lietuvos nacionalinės sveikatos sistemos valstybės ir savivaldybių biudžetinių ir viešųjų įstaigų padalinių vadovų kvalifikacijos tobulinimo programas (toliau – Padalinių vadovų kvalifikacijos tobulinimo programa), pagal kurių modulius kvalifikacijos tobulinimas sudarytų ne mažiau kaip 36 val.;

2.2. Lietuvos nacionalinės sveikatos sistemos valstybės ir savivaldybių biudžetinėms ir viešosioms įstaigoms (toliau – įstaiga) *mutatis mutandis* vadovaujantis šiuo įsakymu patvirtintu Lietuvos nacionalinės sveikatos sistemos valstybės ir savivaldybių biudžetinių ir viešųjų įstaigų vadovų privalomojo kvalifikacijos tobulinimo tvarkos aprašu organizuoti įstaigų padalinių vadovų kvalifikacijos tobulinimą pagal Padalinių vadovų kvalifikacijos tobulinimo programą, be kita ko, kad per vienerius metus nuo paskyrimo į pareigas dienos, padalinių vadovai išklausytų ne mažiau kaip 12 val. trukmės Padalinių vadovų kvalifikacijos tobulinimo programos modulių.

3. Pavedu įsakymo vykdymą kontroliuoti viceministrui pagal veiklos sritį.“

2. N u s t a t a u, kad šis įsakymas įsigalioja 2025 m. sausio 1 d.

Sveikatos apsaugos ministras

PATVIRTINTA

Lietuvos Respublikos

sveikatos apsaugos ministro

2015m. gegužės 27 d. įsakymu Nr. V-667

(Lietuvos Respublikos

sveikatos apsaugos ministro

2024 m. d. įsakymo Nr. V-

redakcija)

**LIETUVOS NACIONALINĖS SVEIKATOS SISTEMOS VALSTYBĖS IR SAVIVALDYBIŲ BIUDŽETINIŲ IR VIEŠŲJŲ ĮSTAIGŲ VADOVŲ PRIVALOMOJO KVALIFIKACIJOS TOBULINIMO TVARKOS APRAŠAS**

**I SKYRIUS**

**BENDROSIOS NUOSTATOS**

1. Lietuvos nacionalinės sveikatos sistemos valstybės ir savivaldybių biudžetinių ir viešųjų įstaigų vadovų privalomojo kvalifikacijos tobulinimo tvarkos aprašas (toliau – Aprašas) nustato Lietuvos nacionalinės sveikatos sistemos valstybės ir savivaldybių biudžetinių ir viešųjų įstaigų (toliau – Įstaiga) vadovų privalomojo kvalifikacijos tobulinimo (toliau – tobulinimas) organizavimo ir tobulinimo elektroninių pažymėjimų išdavimo tvarką.

2. Apraše vartojamos sąvokos suprantamos taip, kaip jos apibrėžtos Lietuvos Respublikos sveikatos apsaugos ministro 2002 m. kovo 18 d. įsakyme Nr. 132 „Dėl Sveikatos priežiūros ir farmacijos specialistų profesinės kvalifikacijos tobulinimo ir jo finansavimo tvarkos aprašo patvirtinimo“ ir Lietuvos Respublikos sveikatos apsaugos ministro 2011 m. birželio 28 d. įsakyme Nr. V-645 „Dėl Sveikatos specialistų tobulinimo programų derinimo taisyklių ir Tobulinimo programų vertinimo komisijos nuostatų patvirtinimo“.

**II SKYRIUS**

**TOBULINIMO ORGANIZAVIMAS**

3. Profesinės kvalifikacijos tobulinimas vykdomas pagal Lietuvos nacionalinės sveikatos sistemos valstybės ir savivaldybių biudžetinių ir viešųjų įstaigų vadovų privalomojo kvalifikacijos tobulinimo programos (Aprašo priedas) (toliau – Įstaigų vadovų kvalifikacijos tobulinimo programa) modulius ir juose nurodytas temas. Tobulinimas pagal Įstaigų vadovų kvalifikacijos tobulinimo programos modulius per penkerių metų laikotarpį turi sudaryti ne mažiau kaip 120 val. Įstaigų vadovai privalo per vienerius metus nuo paskyrimo į pareigas dienos išklausyti ne mažiau kaip 48 val. trukmės Įstaigų vadovų kvalifikacijos programos modulių.

2

4. Švietimo teikėjai turi užtikrinti Įstaigų vadovų kvalifikacijos tobulinimo programos kokybę ir jų vykdytojų profesionalumą, atitinkantį tobulinamų specialistų profesinei kvalifikacijai keliamus reikalavimus, užtikrinti, kad visų formų renginiai vyktų laikantis Lietuvos Respublikos viešųjų ir privačių interesų derinimo įstatymo nustatytų reikalavimų.

5. Švietimo teikėjai, prieš pradedant vykdyti Kvalifikacijos tobulinimo programas, duomenis apie programas, nurodytus Valstybinės akreditavimo sveikatos priežiūros veiklai tarnybos prie Sveikatos apsaugos ministerijos direktoriaus patvirtintuose Lietuvos sveikatos priežiūros specialistų kompetencijų platformos informacinės sistemos nuostatuose (toliau – Nuostatai), suveda į Lietuvos sveikatos priežiūros specialistų kompetencijų platformos informacinę sistemą (toliau – Kompetencijų platforma).

6. Tobulinimo organizatoriaus parengta Įstaigų vadovų kvalifikacijos tobulinimo programa, kai jos vykdymas finansuojamas Europos Sąjungos struktūrinių fondų ir (arba) valstybės biudžeto lėšomis, turi būti suderinta *mutatis mutandis* vadovaujantis Lietuvos Respublikos sveikatos apsaugos ministro 2011 m. birželio 28 d. įsakymu Nr. V-645 „Dėl Sveikatos specialistų tobulinimo programų derinimo taisyklių ir Tobulinimo programų vertinimo komisijos nuostatų patvirtinimo“. Kvalifikacijos tobulinimo programa laikoma suderinta ir, įsigaliojus sveikatos apsaugos ministro įsakymui dėl tobulinimo programos suderinimo, paskelbiama Kompetencijų platformoje.

**III SKYRIUS**

**TOBULINIMO PAŽYMĖJIMŲ IŠDAVIMAS**

7. Asmeniui, baigusiam visą Įstaigų vadovų kvalifikacijos tobulinimo programą pagal visus toje programoje numatytus modulius ir gavusiam teigiamą bendrą įvertinimą, kuris sudaromas kaupiamojo balo pagrindu, taip pat baigusiam vieną ar kelis modulius ir gavusiam teigiamą įvertinimą tobulinimo organizatorius Kompetencijų platformoje išduoda elektroninį pažymėjimą, kuriame nurodyti Nuostatuose numatyti duomenys.

**IV SKYRIUS**

**BAIGIAMOSIOS NUOSTATOS**

8. Tobulinimas finansuojamas Įstaigų ir (arba) kitų šaltinių lėšomis.

Lietuvos nacionalinės sveikatos sistemos valstybės ir savivaldybių biudžetinių ir viešųjų įstaigų vadovų privalomojo kvalifikacijos tobulinimo tvarkos aprašo

priedas

**LIETUVOS NACIONALINĖS SVEIKATOS SISTEMOS VALSTYBĖS IR SAVIVALDYBIŲ BIUDŽETINIŲ IR VIEŠŲJŲ ĮSTAIGŲ VADOVŲ PRIVALOMOJO KVALIFIKACIJOS TOBULINIMO PROGRAMA**

1. Lietuvos nacionalinės sveikatos sistemos valstybės ir savivaldybių biudžetinių ir viešųjų įstaigų vadovų privalomojo kvalifikacijos tobulinimo programą sudaro šie moduliai:

1.1. Lyderystė (trukmė – 24 val.);

1.2. Vadyba (trukmė – 24 val.);

1.3. Emocinis raštingumas (trukmė – 24 val.);

1.4. Komunikacija (trukmė – 24 val.);

1.5. Pokyčių valdymas (trukmė – 24 val.).

2. Lyderystės modulio temos:

2.1. lyderystės stiliai, tinkamiausio stiliaus pasirinkimas ir naudojimas;

2.2. lyderio savybių formavimas ir ugdymas (įskaitant savarankiškumą; darbą komandoje; kitų įkvėpimą; sėkmės stiprinimą; gero pavyzdžio rodymą; atvirų durų politiką; pagarbų sprendimų paaiškinimą; iniciatyvumą; idėjų generavimą (įskaitant atvirumą idėjoms); kūrybinį problemų sprendimą);

2.3. vizijos formavimas ir pristatymas įstaigos darbuotojams;

2.4. tikslų formavimas sau ir pavaldiniams, iškeltų tikslų įgyvendinimas ir pavaldinių motyvavimas užbrėžtų tikslų pasiekimui;

2.5. komandos formavimas, valdymas, motyvavimas (įskaitant rūpinimąsi komandos nariais; mokėjimą suvaldyti žmogiškojo pokyčio faktorių; atsakomybės supratimą, prisiėmimą (už save ir kitus);

2.6. rizikų identifikavimas, vertinimas ir valdymas;

2.7. specialistų, įskaitant sveikatos priežiūros specialistus ir kitus darbuotojus, (talentų) įgalinimas, pritraukimas, išlaikymas;

2.8. nuolatinis mokymasis.

3. Vadybos modulio temos:

3.1. įstaigų valdysenos pagrindai ir taikymas praktikoje;

3.2. strateginis požiūris (įskaitant strateginį mąstymą, įstaigos strategijos formavimą, strateginių užduočių formavimą ir valdymą);

3.3. veiklos rodiklių formavimas, stebėsena ir kontrolė;

3.4. teikiamų paslaugų kokybės užtikrinimas ir nuolatinis procesų tobulinimas;

3.5. besimokančios organizacijos kūrimas (įskaitant tvarumo užtikrinimą; inovacijų skleidimą; kliūčių identifikavimą, pašalinimą, siekiant efektyvumo; išorinių kontaktų kūrimą);

3.6. bendrųjų kompetencijų ugdymas (įskaitant laiko planavimą ir valdymą; organizacijos principų teisingumo žinojimą; bendradarbiavimą; grįžtamojo ryšio teikimą ir priėmimą; skaitmeninių įgūdžių stiprinimą; pasekmių vertinimą; iššūkius esamai padėčiai; ateities iššūkių numatymą ir valdymą);

3.7. specialiųjų kompetencijų ugdymas (teisinės bazės, sveikatos apsaugos, finansų valdymo (įskaitant finansinę etiką), biudžeto formavimo išmanymą ir kt.);

3.8. korupcijos prevencija;

3.9. konstruktyvus konfliktų sprendimas (mediacijos metodo išmanymas); problemų identifikavimas ir jų sprendimas bei gairių sudarymas, siekiant užkirsti kelią kilusių problemų pasikartojimui;

3.10. kritinis mąstymas.

4. Emocinio raštingumo modulio temos:

4.1. asmeninis tobulėjimas (įskaitant pasitikėjimą savimi; savarankiškumą; savikontrolę; darbą komandoje; aktyvų klausymąsi; atvirumą ir sąžiningumą; asmeninį efektyvumą; požiūrį į kitus, jų vertinimą; jautrumą situacijoms; atkaklumą, nepaisant iššūkių);

4.2. empatija vadovaujamame darbe;

4.3. streso tolerancija ir valdymas;

4.4. gebėjimas tobulėti, valdyti savo prioritetus, laiką, energiją;

4.5. socialinis jautrumas;

4.6. psichologijos žinios;

4.7. gebėjimas identifikuoti darbuotojų ugdytinas profesines kompetencijas;

4.8. psichologinio smurto ir mobingo apraiškų prevencija.

5. Komunikacijos modulio temos:

5.1. bendravimas ir bendradarbiavimas su bendradarbiais (vidinė komunikacija);

5.2. diskusijų skatinimas;

5.3. bendravimas su išorinėmis organizacijos suinteresuotomis šalimis;

5.4. išorinis bendravimas su pacientais ir visuomene;

5.5. informacinių technologijų taikymas veikloje (išorinei, vidinei komunikacijai palaikyti, informacijos sklaidai);

5.6. palankios aplinkos sukūrimas darniam komandiniam sutelktumui palaikyti.

6. Pokyčių valdymo modulio temos:

6.1. įstaigai naudingų pokyčių nustatymas;

6.2. pokyčių inicijavimas ir vykdymas;

6.3. veiklos, procesų, darbo sąlygų tiesioginis gerinimas;

6.4. komunikacija apie pokyčius;

6.5. pokyčių įgyvendinimas;

6.6. pokyčių vertinimas, monitoringas.



Lietuvos Respublikos sveikatos apsaugos ministro 2015 m. gegužės 27 d. įsakymo Nr. V-667

(Lietuvos Respublikos sveikatos apsaugos ministro 2024 m. d. įsakymo Nr. V-

redakcija)

priedas

**LIETUVOS NACIONALINĖS SVEIKATOS SISTEMOS VALSTYBĖS IR SAVIVALDYBIŲ BIUDŽETINIŲ IR VIEŠŲJŲ ĮSTAIGŲ PADALINIŲ VADOVŲ KVALIFIKACIJOS TOBULINIMO PROGRAMA**

1. Lietuvos nacionalinės sveikatos sistemos valstybės ir savivaldybių biudžetinių ir viešųjų įstaigų padalinių vadovų privalomojo kvalifikacijos tobulinimo programą sudaro šie moduliai:

1.1. Lyderystė (trukmė – 6 val.);

1.2. Vadyba (trukmė – 6 val.);

1.3. Emocinis raštingumas (trukmė – 6 val.);

1.4. Komunikacija (trukmė – 6 val.);

1.5. Pokyčių valdymas (trukmė – 6 val.);

1.6. Vadovui pavaldžių specialistų profesinės kompetencijos įgūdžių valdymas (trukmė – 6 val.).

2. Lyderystės modulio temos:

2.1. lyderystės stiliai, tinkamiausio stiliaus pasirinkimas ir naudojimas;

2.2. lyderio savybių formavimas ir ugdymas (įskaitant darbą komandoje; kitų įkvėpimą; sėkmės stiprinimą; gero pavyzdžio rodymą; atvirų durų politiką; pagarbų sprendimų paaiškinimą; iniciatyvumą; idėjų generavimą (įskaitant atvirumą idėjoms); kūrybinį problemų sprendimą);

2.3. tikslų formavimas sau ir pavaldiniams, iškeltų tikslų įgyvendinimas ir pavaldinių motyvavimas užbrėžtų tikslų pasiekimui;

2.4. komandos formavimas, valdymas, motyvavimas (įskaitant rūpinimąsi komandos nariais; mokėjimą suvaldyti žmogiškojo pokyčio faktorių; atsakomybės supratimą, prisiėmimą (už save ir kitus); mokymą ir instruktavimą);

2.5. teikiamų paslaugų kokybės užtikrinimas ir nuolatinis procesų tobulinimas;

2.6. rizikų identifikavimas, vertinimas ir valdymas;

2.7. specialistų, įskaitant sveikatos priežiūros specialistus ir kitus darbuotojus, (talentų) įgalinimas, pritraukimas, išlaikymas;

2.8. nuolatinis mokymasis.

3. Vadybos modulio temos:

3.1. padalinio valdysenos pagrindai ir taikymas praktikoje;

3.2. personalo valdymas (įskaitant personalo sprendimų kokybės užtikrinimas; užduočių delegavimą, įgyvendinimo kontrolę ir stebėseną; užduočių atlikimą matricinės struktūros principu; personalo paveldėjimo planavimas, pakeičiamumas ir darbuotojų atranka);

3.3. veiklos rodiklių formavimas, stebėsena ir kontrolė;

3.4. teikiamų paslaugų kokybės užtikrinimas ir nuolatinis procesų tobulinimas;

3.5. besimokančios organizacijos kūrimas (įskaitant tvarumo užtikrinimą; inovacijų skleidimą; kliūčių identifikavimą, pašalinimą, siekiant efektyvumo; išorinių kontaktų kūrimą);

3.6. bendrųjų kompetencijų ugdymas (įskaitant laiko planavimą ir valdymą; organizacijos principų teisingumo žinojimą; bendradarbiavimą; grįžtamojo ryšio teikimą ir priėmimą; skaitmeninių įgūdžių stiprinimą; pasekmių vertinimą; iššūkius esamai padėčiai; ateities iššūkių numatymas ir valdymas);

3.7. specialiųjų kompetencijų ugdymas (teisinės bazės, sveikatos apsaugos, finansų valdymo (įskaitant finansinę etiką), biudžeto formavimo išmanymą ir kt.);

3.8. korupcijos prevencija;

3.9. konstruktyvus konfliktų sprendimas (mediacijos metodo išmanymas);

3.10. problemų identifikavimas ir jų sprendimas, bei gairių sudarymas siekiant užkirsti kelią kilusių problemų pasikartojimui;

3.11. kritinis mąstymas.

4. Emocinio raštingumo modulio temos:

4.1. asmeninis tobulėjimas (įskaitant pasitikėjimą savimi; savikontrolę; darbą komandoje; aktyvų klausymąsi; atvirumą ir sąžiningumą; asmeninį efektyvumą; požiūrį į kitus, jų vertinimą; jautrumą situacijoms; atkaklumą, nepaisant iššūkių; prisitaikymas);

4.2. empatija vadovaujamame darbe (įskaitant rūpinimąsi santykiais su darbuotojais);

4.3. streso tolerancija ir valdymas;

4.4. gebėjimas tobulėti, valdyti savo prioritetus, laiką, energiją;

4.5. socialinis jautrumas;

4.6. psichologijos žinios;

4.7. gebėjimas identifikuoti darbuotojų ugdytinas profesines kompetencijas;

4.8. psichologinio smurto ir mobingo apraiškų prevencija.

5. Komunikacijos modulio temos:

5.1. bendravimas ir bendradarbiavimas su bendradarbiais;

5.2. komandinis darbas;

5.3. palankios aplinkos sukūrimas ir puoselėjimas darniam komandiniam sutelktumui palaikyti;

5.4. diskusijų skatinimas;

5.5. informacinių technologijų taikymas veikloje (išorinei, vidinei komunikacijai palaikyti, informacijos sklaidai);

5.6. išorinis bendravimas su pacientais ir visuomene;

5.7. išorinis bendravimas su socialiniais partneriais.

6. Pokyčių valdymo modulio temos:

6.1. padaliniui naudingų pokyčių nustatymas;

6.2. pokyčių inicijavimas ir vykdymas;

6.3. veiklos, procesų, darbo sąlygų tiesioginis gerinimas;

6.4. komunikacija apie pokyčius;

6.5. pokyčių įgyvendinimas;

6.6. pokyčių vertinimas, monitoringas.

7. Vadovui pavaldžių specialistų profesinės kompetencijos įgūdžių valdymo modulio temos:

7.1. mokymosi principų žinojimas;

7.2. darbuotojo kasmetinio kompetencijų vertinimo įdiegimas padalinyje ir skatinimas naudotis;

7.3. psichologinio smurto, įskaitant mobingą, atpažinimas ir tinkamas reagavimas į jį;

7.4. savo ir komandos kompetencijų tobulinimas;

7.5. mokymasis iš klaidų (klaidos kaip mokymosi galimybės, o ne nesėkmės);

7.6. darbuotojų skatinimas tobulėti;

7.7. galimybių sudarymas darbuotojams ugdyti profesines kompetencijas.

\_\_\_\_\_\_\_\_\_